ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ (δεύτερο τμήμα)
της 1ης Μαρτίου 2007
Υπόθεση F-84/05
Wineke Neirinck
κατά
Επιτροπής των Ευρωπαϊκών Κοινοτήτων
«Υπάλληλοι – Έκτακτος υπάλληλος – Παραδεκτό – Αίτηση κατά το άρθρο 90, παράγραφος 1, του ΚΥΚ – Αρχή της προστασίας της δικαιολογημένης εμπιστοσύνης – Φερόμενη υπόσχεση προσλήψεως»
Αντικείμενο: Προσφυγή-αγωγή βάσει των άρθρων 236 ΕΚ και 152 ΕΑ με την οποία η W. Neirinck ζητεί, αφενός, να ακυρωθούν η σιωπηρή απόφαση
απορρίψεως της αιτήσεώς της αποζημιώσεως και, αν χρειαστεί, η ρητή απόφαση απορρίψεως της διοικητικής της ενστάσεως και, αφετέρου,
να επιδικαστεί αποζημίωση για αποκατάσταση της περιουσιακής ζημίας και για χρηματική ικανοποίηση λόγω της ηθικής βλάβης που
ισχυρίζεται ότι της προκάλεσε η παράβαση, από την Επιτροπή, φερόμενης υποσχέσεως να την προσλάβει στο Γραφείο ερευνών και
πειθαρχικών κυρώσεων.
Απόφαση: Η προσφυγή-αγωγή απορρίπτεται. Κάθε διάδικος φέρει τα δικαστικά του έξοδα.
Περίληψη
Υπάλληλοι – Αρχές – Προστασία της δικαιολογημένης εμπιστοσύνης
Το γεγονός ότι ο υπεύθυνος μιας υπηρεσίας είχε επαφές με υποψήφιο για μια θέση εκτάκτου υπαλλήλου προκειμένου να εξετάσει
τη δυνατότητα να τον εντάξει στην ομάδα του και ότι του εκδήλωσε την επιθυμία του για την ένταξη αυτή
δεν δημιουργεί στον
υποψήφιο δικαιολογημένη εμπιστοσύνη ως προς το ότι θα προσληφθεί, όταν από κανένα έγγραφο της διοικήσεως δεν προκύπτει πραγματική
υπόσχεση προσλήψεως, αλλά όταν, αντιθέτως, ο ενδιαφερόμενος είχε πληροφορηθεί από άλλους αρμόδιους για την πρόσληψη υπαλλήλους
ότι υπήρχαν αμφιβολίες σχετικά με τη δυνατότητα αυτή.
(βλ. σκέψεις 81 έως 85)